Forside Præsentation Nyheder 2009 September africafé 24. september 2009
Maria-Louise fra 3mb fortæller: "Fredag den 25/9 blev venner, bekendte og familie inviteret til café, der stod i Afrikas tegn på Marselisborg. Hver klasse stod for arrangering af en aktivitet eller salg af forskellige forfriskninger, der gerne skulle have en forbindelse til den afrikanske kultur. I løbet af eftermiddagen kunne man gå rundt på skolen og se fine klasselokaler, spise kage og vafler, drikke smoothies og kaffe og deltage i mange forskellige aktiviteter. Man kunne bl.a. deltage i afrikansk dans, som var instrueret af afrikanere, krybskytteri, give en hånd til Afrika og kokosbowling.
Vi, 3.mb, var værter på Zanzibar strand, hvor vi serverede et bredt udvalg af gode smoothies og dejlige kager. I en summen af roligt afrikansk musik kunne man slå sig ned i de dejlige strandstole og drømme sig væk fra en travl hverdag og nyde et langt billedshow med billeder fra Afrikaturen 2008. "